
26-TA-971: Noteikumu projekts (Grozījumi)
Grozījumi Ministru kabineta 2023. gada 19. decembra noteikumos Nr. 818 "Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.3. pasākuma "Atbalsts sociālajai uzņēmējdarbībai un sociālās ekonomikas attīstībai" īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (24.12.2025.)

	Izsludināšana: 03.08.2026. 12:11

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 17.08.2026.)
Vēršam uzmanību, ka atgūtais un atkārtoti neizmantotais ESF+ finansējums, tai skaitā pēc projekta beigām atgūtais ESF+ finansējums, Latvijai būs jāatmaksā Eiropas Komisijai. Attiecīgi finansējuma saņēmējam ir pienākums arī pēc projekta beigām veikt no sociālajiem uzņēmumiem atgūtā finansējuma uzskaiti un pēc pieprasījuma iesniegt šo informāciju sadarbības iestādei - Centrālajai finanšu un līgumu aģentūrai. Lūdzam attiecīgi papildināt anotācijas 1.3.punkta "Pašreizējā situācija, problēmas un risinājumi" sadaļas "Risinājuma apraksts" 6.punktu.
Piedāvātā redakcija
-
	Ņemts vērā
Papildināts TA projekta anotācijas 1.3. sadaļas “Pašreizējā situācija, problēmas un risinājumi” apakšsadaļas “Risinājuma apraksts”  6. punkts.
	Anotācija (ex-ante)
1.3. Pašreizējā situācija, problēmas un risinājumi

	2.
	Noteikumu konsolidētā versija
7. Pasākumam pieejamais kopējais attiecināmais finansējums ir 17 865 688 euro, tai skaitā ESF+ finansējums – 15 185 834 euro un valsts budžeta līdzfinansējums – 2 679 854 euro.
	Iebildums (FM - 17.08.2026.)
Lūdzam precizēt noteikumu projekta 7.punktu un anotāciju ("Problēmas apraksts" un "Risinājuma apraksts" 3.punktu, kā arī 3.sadaļu "Tiesību akta projekta ietekme uz valsts budžetu un pašvaldību budžetiem") ar pieejamā kopējā finansējuma apmēru atbilstoši iesniegtajiem priekšlikumiem Eiropas Savienības kohēzijas politikas programma 2021.–2027. gadam (turpmāk - Programma) grozījumiem Nr. 6.*
Vienlaikus aicinām anotācijā precizēt aritmētiskās neprecizitātes, kas radušās saistībā ar neprecīzi norādīto 4.3.4.6.pasākuma finansējumu. Saskaņā ar š.g. 11.augusta MK sēdē apstiprinātajiem "Grozījumi Ministru kabineta 2024. gada 16. jūlija noteikumos Nr. 487 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.4. pasākuma "Atbalsta instrumentu izstrāde un ieviešana ģimenes funkcionalitātes stiprināšanai" otrās kārtas īstenošanas noteikumi"" (26-TA-1441) paredzēts:
8. punktā samazināt kopējo attiecināmo finansējumu par finansējuma atlikumu 65 688 euro (tai skaitā 55 835 euro ESF Plus un 9 853 euro valsts budžeta finansējums). Attiecīgi 4.3.6.4. pasākuma finansējums ir 1 440 949 euro, tai skaitā ESF Plus finansējums – 1 224 806 euro un valsts budžeta līdzfinansējums – 216 143 euro.

*Labklājības ministrijas 15.07.2026. e-pasts par ESF Plus 905 835 euro pārdali uz 4.3.3.3.pasākumu no: 1) 4.3.6.4.pasākuma 2.k. 55 835 euro un 2) 4.3.3.5.pasākuma 850 000 euro.
Piedāvātā redakcija
Pasākumam pieejamais kopējais attiecināmais finansējums ir 17 865 689 euro, tai skaitā ESF+ finansējums – 15 185 835 euro un valsts budžeta līdzfinansējums – 2 679 854 euro.
 
	Ņemts vērā
Precizēts TA projekta 7. punkts un anotācijas sadaļas "Problēmas apraksts" un "Risinājuma apraksts" 3.punkts, kā arī anotācijas 3.sadaļa "Tiesību akta projekta ietekme uz valsts budžetu un pašvaldību budžetiem".
	Noteikumu konsolidētā versija
7. Pasākumam pieejamais kopējais attiecināmais finansējums ir 17 865 689 euro, tai skaitā ESF+ finansējums – 15 185 835 euro un valsts budžeta līdzfinansējums – 2 679 854 euro.

	3.
	Noteikumu konsolidētā versija
7. Pasākumam pieejamais kopējais attiecināmais finansējums ir 17 865 688 euro, tai skaitā ESF+ finansējums – 15 185 834 euro un valsts budžeta līdzfinansējums – 2 679 854 euro.
	Iebildums (FM - 17.08.2026.)
Lūdzam Labklājības ministrijai virzīt priekšlikumus par finansējuma pārdalēm izskatīšanai un lēmuma pieņemšanai nākošajā Eiropas Savienības fondu tematiskās komitejas 2026. gada sēdē. Attiecīgi jautājums par noteikumu projekta (26-TA-971) turpmāku saskaņošanu ir izskatāms pēc Eiropas Savienības fondu tematiskās komitejas lēmuma pieņemšanas par minētajām finansējuma pārdalēm.
 
Piedāvātā redakcija
-
	Ņemts vērā
Finansējuma pārdales priekšlikums atbalstīts 24.08.2026. Sadarbības sanāksmē.
	Noteikumu konsolidētā versija
7. Pasākumam pieejamais kopējais attiecināmais finansējums ir 17 865 689 euro, tai skaitā ESF+ finansējums – 15 185 835 euro un valsts budžeta līdzfinansējums – 2 679 854 euro.

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 17.08.2026.)
Anotācijas 1.3. sadaļas alternatīvo risinājumu aprakstā tiek norādīts: "4.3.3.3. pasākumu reglamentējošiem MK noteikumu Nr. 818 nosacījumiem ir jābūt atbilstošiem programmā noteiktajam. Arī attiecībā uz ārvalstu komandējumu nepieciešamību, MK noteikumu precizēšanu atbilstoši regulas  2021/1060 57. panta nosacījumiem un kompensāciju izmaksas sociālajiem uzņēmumiem alternatīvi risinājumi nav iespējami, to nepieciešamības pamatojums ir sniegts anotācijas 1.3. sadaļā "Pašreizējā situācija, problēmas un risinājumi"".
Ņemot vērā, ka 4.3.3.3. pasākuma ietvaros atbalsts netiek piešķirts saskaņā Eiropas Parlamenta un Padomes 2021. gada 24. jūnija regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 57. pantu, lūdzu precizēt anotācijā ietverto informāciju, svītrojot minēto atsauci.
Piedāvātā redakcija
-
	Ņemts vērā
TA anotācija precizēta, svītrojot minēto atsauci.
	Anotācija (ex-ante)
1.3. Pašreizējā situācija, problēmas un risinājumi

	5.
	Anotācija (ex-ante)
1.6. Cita informācija
	Priekšlikums (FM - 17.08.2026.)
Lūdzam papildināt anotāciju ar detalizētu izvērtējumu par ierosināto grozījumu ietekmi arī uz projekta atbalsta saņēmējiem/gala labuma guvējiem, ņemot vērā, ka Ministru kabineta noteikumu grozījumu projekts ir iesniegts izskatīšanai pēc projektu iesniegumu atlases kārtas izsludināšanas (atlase 29.01.2024. - 15.03.2024., kas ir noslēgusies) un šobrīd 4.3.3.3. pasākuma ietvaros tiek īstenots Labklājības ministrijas projekts Nr.4.3.3.3/1/24/I/001 "Atbalsts sociālajai uzņēmējdarbībai". Savukārt konkurss atbalsts senioru skolu pasākumu īstenošanai izsludināts 27.03.2026., un pieteikumu iesniegšanas termiņš bija 10.05.2026.*
Papildus jāņem vērā, ka 4.3.3.3.pasākuma"Atbalsts sociālajai uzņēmējdarbībai" (turpmāk – 4.3.3.3.pasākums)  projekts ir uzskatāms par daudzpakāpju shēmas projektu, jo akciju sabiedrība "Attīstības finanšu institūcija Altum" nodod tālāk atbalstu sociālajiem uzņēmumiem (sabiedrības ar ierobežotu atbildību), savukārt atvasināta publisko tiesību juridiskā persona, kas atbilstoši Sabiedrības integrācijas fonda likumam veicina un nodod tālāk atbalstu sabiedrības integrāciju un atbalsta publiskā un nevalstiskā sektora (NVO) attīstības programmu un projektu īstenošanai, – Sabiedrības integrācijas fonds.
Gaidījumos, kad ierosinātajiem grozījumiem nav ietekmes, šai informācijai arī ir jābūt iekļautai anotācijā, lai nodrošinātu liecības, ka grozījumu ietekmes izvērtējums ir veikts un ir nodrošinātas audita liecības informācijas izsekojamībai.

*https://www.sif.gov.lv/lv/atbalsts-senioru-skolu-pasakumu-istenosanai
 
Piedāvātā redakcija
-
	Ņemts vērā
Skaidrojam, ka ierosinātajiem grozījumiem ir pozitīva ietekme uz  gala labuma guvējiem – sociālajiem uzņēmumiem un senioru skolām, jo TA projekts paredz palielināt tiem atbalstu 4.3.3.3. pasākuma ietvaros. Ar attiecīgu informāciju papildināta TA projekta anotācijas 1.6. sadaļa “Cita informācija”.
	Anotācija (ex-ante)
1.6. Cita informācija

	6.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (FM - 17.08.2026.)
Ņemot vērā, ka noteikumu projekts paredz papildināt MK noteikumus Nr. 818 ar 22.1 punktu, tādējādi precizējot noteikumu 22. punkta normas, kā arī ar noteikumu projektu paredzētās izmaņas MK noteikumu Nr. 818 30.3.5. apakšpunktā, lūdzam aizpildīt anotācijas 2. sadaļu, skaidrojot noteikumu projekta ietekmi uz sociālajiem uzņēmumiem, senioru skolām, utt.
Piedāvātā redakcija
-
	Nav ņemts vērā
Skaidrojam, ka minētie precizējumi nemaina 4.3.3.3. pasākumā sākotnēji identificētos ietekmes aspektus (skat. TA projekta Nr. 23-TA-902 anotāciju).
Attiecībā uz Senioru skolām TA projekta anotācijas 2. sadaļa tika aizpildīta, kad MK noteikumos Nr. 818 tika veikti grozījumi, papildinot 4.3.3.3. pasākumu ar šo atbalstāmo darbību (25-TA-1911).
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	7.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (VK - 14.08.2026.)
Lūdzam precizēt anotācijas 2. sadaļu, norādot, ka tiesību akta projekts skar tajā ietvertās mērķa grupas, un atbilstoši projekta saturam identificēt tās un raksturot ietekmi uz tām.

Vēršam uzmanību, ka projekts cita starpā paredz palielināt atbalstu saņēmušo mikrouzņēmumu, mazo un vidējo uzņēmumu, tostarp sociālo uzņēmumu, skaitu, palielināt Senioru skolu pasākumu īstenošanai atbalstu saņēmušo biedrību un nodibinājumu skaitu un tajos iesaistīto senioru skaitu, kā arī precizēt sociālajiem uzņēmumiem piešķiramā atbalsta nosacījumus. Līdz ar to projektam ir identificējamas konkrētas ietekmējamās sabiedrības grupas un ietekme uz tām.
Piedāvātā redakcija
-
	Nav ņemts vērā
Skaidrojam, ka TA projektā ietvertie grozījumi nemaina 4.3.3.3. pasākumā sākotnēji (skat. TA projekta Nr. 23-TA-902 anotāciju) un tiesību aktā Nr. 25-TA-1911 (MK noteikumu Nr. 818 grozījumi, ar ko 4.3.3.3. pasākums tika papildināts ar jaunu atbalstāmo darbību “atbalsts senioru skolām”) identificētos ietekmes aspektus.
4.3.3.3. pasākuma iznākuma rādītājs – mikrouzņēmumi, mazie vai vidējie uzņēmumi, tai skaitā kooperatīvie uzņēmumi, sociālie uzņēmumi, kas saņēmuši atbalstu, – tiek palielināts atbilstoši Eiropas Savienības kohēzijas politikas programmas 2021.–2027. gadam (turpmāk – programma) grozījumiem Nr.5, ko Eiropas Komisija ir saskaņojusi un apstiprinājusi šī gada 5. jūnijā, attiecīgi viss nepieciešamais pamatojums un ietekme ir sniegti programmas saskaņošanas gaitā.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 17.08.2026.)
Ņemot vērā anotācijas 3. sadaļas “Tiesību akta projekta ietekme uz valsts budžetu un pašvaldību budžetiem” 5. punkta 5., 7., un 8. ailē norādītās izmaiņas, lūdzam attiecīgi aizpildīt  5.1. apakšpunktu.
 
Piedāvātā redakcija
-
	Ņemts vērā
Precizēts TA projekta anotācijas 3. sadaļas “Tiesību akta projekta ietekme uz valsts budžetu un pašvaldību budžetiem” 5.1. apakšpunkts.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	9.
	Anotācija (ex-ante)
4.1. Saistītie tiesību aktu projekti
	Priekšlikums (FM - 17.08.2026.)
Lūdzam precizēt anotācijas 4.1. sadaļā "Saistītie tiesību aktu projekti" minēto "Grozījumi Ministru kabineta 2024. gada 2. jūlija noteikumos Nr. 431 "Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.5. pasākuma "Ilgāka un labāka darba mūža veicināšana" īstenošanas noteikumi" (TA-26-1402)", jo Vienotajā tiesību aktu projektu (turpmāk - TAP) izstrādes un saskaņošanas portāla (TAP portāls) pēc šāda tiesību akta projekta ID to nav iespējams identificēt.
Piedāvātā redakcija
-
	Ņemts vērā
TA projekta anotācijas 4. sadaļas “Tiesību akta projekta ietekme uz spēkā esošo tiesību normu sistēmu” 4.1.1. apakšpunkts redakcionāli precizēts.
	Anotācija (ex-ante)
4.1. Saistītie tiesību aktu projekti

	10.
	Anotācija (ex-ante)
7.1. Projekta izpildē iesaistītās institūcijas
	Priekšlikums (VK - 14.08.2026.)
Lūdzam papildināt anotācijas 7.1. sadaļu, projekta izpildē iesaistīto institūciju lokā norādot arī akciju sabiedrību “Attīstības finanšu institūcija Altum”. Vēršam uzmanību, ka ar projektu tiek precizēti minētā sadarbības partnera pienākumi attiecībā uz finanšu atbalsta atgūšanu un atkārtotu izmantošanu, kā arī paredzēts pienākums veikt atgūtā un atkārtoti izmantotā finanšu atbalsta uzskaiti.
Piedāvātā redakcija
-
	Ņemts vērā
Precizēts TA projekta anotācijas 7. sadaļas “Tiesību akta projekta izpildes nodrošināšana un tās ietekme uz institūcijām” 7.1. apakšpunkts.
	Anotācija (ex-ante)
7.1. Projekta izpildē iesaistītās institūcijas

	11.
	Anotācija (ex-ante)
8.1.8. uz iedzīvotāju sociālo situāciju
	Priekšlikums (VK - 14.08.2026.)
Lūdzam pārskatīt un atbilstoši papildināt anotācijas 8.1.8. apakšsadaļu “uz iedzīvotāju sociālo situāciju”.
Vēršam uzmanību, ka projekts paredz palielināt Senioru skolu projektu īstenošanai pieejamo atbalstu un tajos iesaistāmo senioru skaitu, kā arī paplašināt atbalstu sociālajiem uzņēmumiem, savukārt anotācijas 1.3. sadaļā ir identificēta šo pasākumu pozitīvā ietekme uz senioru sociālās izolētības mazināšanu, prasmju pilnveidi, sociālo iekļaušanu un sociālās atstumtības riskam pakļauto personu nodarbinātības iespējām. Līdz ar to lūdzam nodrošināt anotācijas sadaļās sniegtās informācijas savstarpēju saskaņotību.
Piedāvātā redakcija
-
	Nav ņemts vērā
Skaidrojam, ka TA projekts paredz palielināt Senioru skolām pieejamo finansējumu, lai būtu iespējams atbalstīt vairāk senioru skolas. Taču tas nemaina sākotnēji definēto ietekmi uz mērķa grupas personām (skat. TA projekta Nr. 25-TA-1911 anotāciju).
Tāpat vēršam uzmanību, ka TA projekta 1.3. sadaļā iekļautā informācija pamato finansējuma pārdales nepieciešamību, nevis ietekmi uz mērķa grupu.
	Anotācija (ex-ante)
8.1.8. uz iedzīvotāju sociālo situāciju

	12.
	MK sēdes protokollēmuma projekts
 Noteikumu projekts "Grozījumi Ministru kabineta 2023. gada 19. decembra noteikumos Nr. 818 "Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.3. pasākuma "Atbalsts sociālajai uzņēmējdarbībai un sociālās ekonomikas attīstībai" īstenošanas noteikumi""
	Priekšlikums (FM - 17.08.2026.)
Lūdzam papildināt protokollēmumu ar punktu par Labklājības ministrijas rīcību gadījumā, ja netiek saņemts pozitīvs Eiropas Komisijas lēmums par grozījumiem Eiropas Savienības Kohēzijas politikas programmā 2021.–2027. gadam attiecībā par finansējuma pārdali.
 
Piedāvātā redakcija
-
	Ņemts vērā
TA projekta protokollēmums papildināts ar prasīto informāciju.
	MK sēdes protokollēmuma projekts
 Noteikumu projekts "Grozījumi Ministru kabineta 2023. gada 19. decembra noteikumos Nr. 818 "Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.3. pasākuma "Atbalsts sociālajai uzņēmējdarbībai un sociālās ekonomikas attīstībai" īstenošanas noteikumi""

	13.
	MK sēdes protokollēmuma projekts
3. Centrālai finanšu un līguma aģentūrai kā Eiropas Savienības fondu sadarbības iestādei veikt grozījumus Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.5. pasākuma "Ilgāka un labāka darba mūža veicināšana" projekta Nr. 4.3.3.5/1/24/I/001 "Atbalsts labākam un ilgākam darba mūžam" (turpmāk – projekts Nr. 4.3.3.5/1/24/I/001) 2025.gada 7. janvāra vienošanās par projekta īstenošanu, samazinot projektam pieejamo maksimālo kopējo attiecināmo finansējumu par 1 000 000 euro.
	Priekšlikums (FM - 17.08.2026.)
Aicinām svītrot šo protokollēmuma punktu, jo attiecīgie vienošanās grozījumi jau ir veikti (skat. grozījumus Nr.3, spēkā ar 18.06.2026.), pamatojoties uz atbildīgās iestādes lūgumu.
Piedāvātā redakcija
-
	Ņemts vērā
TA projektam pievienotā protokollēmuma 3. punkts svītrots.
	MK sēdes protokollēmuma projekts
3. Labklājības ministrijai informēt Ministru kabinetu par turpmāko rīcību gadījumā, ja Eiropas Komisija neatbalsta Eiropas Savienības kohēzijas politikas programmas 2021.–2027. gadam grozījumu priekšlikumus attiecībā uz finansējuma pārdali 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.3. pasākumam "Atbalsts sociālajai uzņēmējdarbībai un sociālās ekonomikas attīstībai".

	14.
	MK sēdes protokollēmuma projekts
4. Labklājības ministrija sadarbībā ar Centrālo finanšu un līgumu aģentūru nodrošinās, ka finansējuma saņēmējs – VBTAI projektā uzņemas papildu līgumsaistības, palielinot pieejamo kopējo attiecināmo finansējumu pēc tam, kad ir veikti grozījumi MK noteikumos Nr. 487 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.4. pasākuma "Atbalsta instrumentu izstrāde un ieviešana ģimenes funkcionalitātes stiprināšanai" otrās kārtas īstenošanas noteikumi" par 4.3.6.4. pasākuma otrās kārtas īstenošanu (indikatīvi 2022. gada janvārī).
Noteikumu projekts neietekmē (nemaina) darbības programmas 9. prioritārā virziena "Sociālā iekļaušana un nabadzības apkarošana" kopējo pieejamo maksimālo finansējumu.
	Priekšlikums (FM - 17.08.2026.)
Lūdzu precizēt finansējuma saņēmēju, aizstājot VBTAI ar LM.
Piedāvātā redakcija
-
	Ņemts vērā
TA projekta protokollēmuma 3. punkts [iepriekš – 4. punkts] svītrots, jo grozījumi MK noteikumos Nr. 487 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.4. pasākuma "Atbalsta instrumentu izstrāde un ieviešana ģimenes funkcionalitātes stiprināšanai" otrās kārtas īstenošanas noteikumi" ir pieņemti 11.08.2026. MK sēdē.
	MK sēdes protokollēmuma projekts
-

	15.
	MK sēdes protokollēmuma projekts
4. Labklājības ministrija sadarbībā ar Centrālo finanšu un līgumu aģentūru nodrošinās, ka finansējuma saņēmējs – VBTAI projektā uzņemas papildu līgumsaistības, palielinot pieejamo kopējo attiecināmo finansējumu pēc tam, kad ir veikti grozījumi MK noteikumos Nr. 487 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.4. pasākuma "Atbalsta instrumentu izstrāde un ieviešana ģimenes funkcionalitātes stiprināšanai" otrās kārtas īstenošanas noteikumi" par 4.3.6.4. pasākuma otrās kārtas īstenošanu (indikatīvi 2022. gada janvārī).
Noteikumu projekts neietekmē (nemaina) darbības programmas 9. prioritārā virziena "Sociālā iekļaušana un nabadzības apkarošana" kopējo pieejamo maksimālo finansējumu.
	Priekšlikums (FM - 17.08.2026.)
Lūdzu svītrot vārdus “indikatīvi 2022. gada janvārī”, ņemot vērā, ka grozījumi 4.3.6.4.pasākuma otrās kārtas īstenošanas noteikumos ir saskaņoti un apstiprināti MK 11.08.2026. sēdē.
Piedāvātā redakcija
-
	Ņemts vērā
TA projekta protokollēmuma 3. punkts [iepriekš – 4. punkts] svītrots.
	MK sēdes protokollēmuma projekts
-

	16.
	Noteikumu konsolidētā versija
7. Pasākumam pieejamais kopējais attiecināmais finansējums ir 17 865 688 euro, tai skaitā ESF+ finansējums – 15 185 834 euro un valsts budžeta līdzfinansējums – 2 679 854 euro.
	Priekšlikums (FM - 17.08.2026.)
Ņemot vērā, ka ierosinātie noteikumu projekta un Programmas grozījumi Nr.6 skar finansējuma apmēru, aicinām iesniegt Finanšu ministrijā precizētu 4.3.3.SAM un 4.3.6.SAM  rādītāju metodoloģijas aprakstu (rādītāju pasi).
Piedāvātā redakcija
-
	Ņemts vērā
4.3.3.SAM un 4.3.6.SAM  rādītāju metodoloģijas apraksti (rādītāju pases) tiks precizēti un iesniegti Finanšu ministrijā paralēli TA projekta 2. saskaņošanas iterācijai.
	Noteikumu konsolidētā versija
7. Pasākumam pieejamais kopējais attiecināmais finansējums ir 17 865 689 euro, tai skaitā ESF+ finansējums – 15 185 835 euro un valsts budžeta līdzfinansējums – 2 679 854 euro.

	17.
	Noteikumu konsolidētā versija
15.4.2.1 ārvalstu komandējumu izmaksas finansējuma saņēmēja projekta vadītājam un projekta īstenošanas personālam šo noteikumu 13.3. apakšpunktā minētās atbalstāmās darbības īstenošanai. Ārvalstu komandējumu izmaksas aprēķina un atlīdzina saskaņā ar normatīvajiem aktiem, kas nosaka kārtību, kādā atlīdzināmi ar komandējumiem saistītie izdevumi;
	Priekšlikums (FM - 17.08.2026.)
Lūdzam papildināt anotāciju. 

Norādām, ka ārvalstu komandējumu izmaksām ir jābūt pamatotām, lietderīgām un efektīvām, kā arī pilnībā atbilstošām projektā izvirzītajam mērķim, kā arī tiešā veidā saistītām ar 4.3.3.3.pasākuma rezultātu sasniegšanu. Anotācijā būtu iekļaujam skaidrojoša informācija, kur (uz kādām valstīm) plānots doties, kāda būs pievienotā vērtība, minot konkrētus ārvalstu labās prakses piemērus, kompetences, un kāda tieši pieredze tiks gūta.
Vienlaikus pastāv arī alternatīvas iespējas ārpus 4.3.3.3.pasākuma, kādās var apzināt citu Eiropas Savienības dalībvalstu labo praksi un iepazītos ar citu valstu pieredzi, vienlaikus sedzot šo braucienu izmaksas.

Piedāvātā redakcija
-
	Ņemts vērā
Ārvalstu komandējumi galvenokārt plānoti Eiropas Savienības dalībvalstīs (piemēram, uz Beļģiju) ar attīstītu sociālās ekonomikas un sociālās uzņēmējdarbības ekosistēmu. Komandējumu mērķis ir iepazīties ar citu valstu labo praksi sociālās uzņēmējdarbības atbalsta instrumentu izstrādē un īstenošanā, sociālās ietekmes mērīšanā, sociālo uzņēmumu finansēšanas un kapacitātes stiprināšanas mehānismos, kā arī sadarbības modeļos starp publisko sektoru, nevalstiskajām organizācijām un sociālajiem uzņēmumiem. Gūtā pieredze tiks izmantota sociālās ekonomikas attīstības un sociālās uzņēmējdarbības atbalsta pilnveidošanai Latvijā, veicinot kvalitatīvu 4.3.3.3. pasākuma īstenošanu un tā rezultātu sasniegšanu. Ārvalstu komandējumi tiks īstenoti tikai tādā apjomā, kāds nepieciešams projekta mērķu sasniegšanai, ievērojot lietderīgas, efektīvas un ekonomiskas finanšu līdzekļu izmantošanas principus.
Anotācija ir papildināta ar iepriekš minēto informāciju.
	Noteikumu konsolidētā versija
15.4.2.1 ārvalstu komandējumu izmaksas finansējuma saņēmēja projekta vadītājam un projekta īstenošanas personālam šo noteikumu 13.3. apakšpunktā minētās atbalstāmās darbības īstenošanai. Ārvalstu komandējumu izmaksas aprēķina un atlīdzina saskaņā ar normatīvajiem aktiem, kas nosaka kārtību, kādā atlīdzināmi ar komandējumiem saistītie izdevumi;

	18.
	Noteikumu konsolidētā versija
22.1 Šo noteikumu 22.1., 22.2. un 22.3. apakšpunktā minēto kompensāciju neizmaksā par nodarbinātajiem, kuru darba atlīdzība attiecīgajā laikposmā tiek kompensēta no cita publiskā finansējuma.
	Priekšlikums (TM - 14.08.2026.)
Iesakām anotācijas 1.3. apakšsadaļā konkretizēt "cita publiskā finansējuma" izpratni šo grozījumu kontekstā. Tāpat aicinām izvērtēt, vai šī noteikuma tvēruma paplašināšana, salīdzinājumā ar spēkā esošo regulējumu, tiešām nekādā veidā neietekmē sociālos uzņēmumus, piemēram, to administratīvo slogu. Pamatojoties uz ietekmes izvērtējumu, nepieciešamības gadījumā, lūdzam atbilstoši skaidrot projekta ietekmējamās sabiedrības grupas, ietekmi uz tautsaimniecības attīstību un administratīvo slogu (aizpildīt anotācijas 2. sadaļu). Vienlaicīgi, no skaidrojumiem anotācijas 1.3. apakšsadaļā konstatējams, ka projekts paredz pozitīvu ietekmi arī, piemēram, uz senioriem, jo lielākam skaitam senioru būs iespēja piedalīties senioru skolas pasākumos.
Visbeidzot, iesakām anotācijā precīzāk atspoguļot projekta 11. punktu. Skaidrots, ka pienākumu sadarbības partnerim atmaksāt atgūto, bet atkārtoti neizmantoto finansējumu finansējuma saņēmējam pārnes no Ministru kabineta 2023. gada 19. decembra noteikumu Nr. 818 "Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.3. pasākuma "Atbalsts sociālajai uzņēmējdarbībai un sociālās ekonomikas attīstībai" 30.3.5. apakšpunkta uz 30.3.6. apakšpunktu, lai gan 30.3.5. apakšpunkts spēkā esošajā redakcijā nosaka pienākumu finansējuma saņēmējs pēc atmaksas saņemšanas nodrošina minēto līdzekļu ieskaitīšanu valsts pamatbudžeta ieņēmumos. 
Piedāvātā redakcija
-
	Ņemts vērā
Anotācijas 1.3. apakšsadaļa ir precizēta, skaidrojot jēdziena “cits publiskais finansējums” tvērumu šo grozījumu kontekstā. Vienlaikus atkārtoti izvērtēta paredzēto grozījumu ietekme uz sociālajiem uzņēmumiem. Secināts, ka noteikumu projekta ietvaros netiek noteikti jauni pienākumi sociālajiem uzņēmumiem un netiek palielināts to administratīvais slogs, jo grozījumi galvenokārt precizē atbalsta sniegšanas nosacījumus un finansējuma administrēšanas kārtību. Attiecīgi ietekme uz tautsaimniecību un administratīvo slogu netiek konstatēta.
Vienlaikus piekrītam, ka noteikumu projektam ir pozitīva sociālā ietekme uz atsevišķām sabiedrības grupām, tostarp senioriem, paplašinot iespējas iesaistīties senioru skolas aktivitātēs. Veikti papildinājumi anotācijā.
	Noteikumu konsolidētā versija
22.1 Šo noteikumu 22.1., 22.2. un 22.3. apakšpunktā minēto kompensāciju neizmaksā par nodarbinātajiem, kuru darba atlīdzība attiecīgajā laikposmā tiek kompensēta no cita publiskā finansējuma.

	19.
	Noteikumu konsolidētā versija
30.3.6. šo noteikumu 30.3.5. apakšpunktā minēto atgūto finanšu atbalstu var izmantot šo noteikumu 13.1. apakšpunktā minētās atbalstāmās darbības īstenošanai, veicot atgūtā un atkārtoti izmantotā finanšu atbalsta uzskaiti. Atgūto finanšu atbalstu, kas nav atkārtoti izmantots šo noteikumu 13.1. apakšpunktā minētās atbalstāmās darbības īstenošanai, atmaksā finansējuma saņēmējam.
	Priekšlikums (FM - 17.08.2026.)
Noteikumu projekta 11. punkts paredz grozīt MK noteikumu Nr.818 30.3.6. apakšpunktu, papildinot to ar teikumu: "Atgūto finanšu atbalstu, kas nav atkārtoti izmantots šo noteikumu 13.1. apakšpunktā minētās atbalstāmās darbības īstenošanai, atmaksā finansējuma saņēmējam". Tādējādi konkrētajā regulējumā tiek norādīts vien uz darbību, ko veic ar atgūto finanšu atbalstu, taču nav norādes par termiņu, kādā atgūtais finanšu atbalsts būtu atmaksājams finansējuma saņēmējam. Lūdzam izvērtēt iespēju papildināt noteikumu projekta 11. punktu, paredzot grozītajā MK noteikumu Nr.818 30.3.6. apakšpunktā iekļaut konkrētu termiņu, līdz kuram finanšu atbalsts ir atmaksājams.
Piedāvātā redakcija
-
	Nav ņemts vērā
Skaidrojam, ka TA projekta anotācijā ir skaidrots, ka viss finansējums (t.sk. sadarbības partnera no sociālajiem uzņēmumiem atgūtais), kas netiks izmantots atkārtoti MK noteikumu Nr. 818 13.1. apakšpunktā minētās atbalstāmās darbības īstenošanai, 4.3.3.3. pasākuma projektam noslēdzoties, tiks atgriezts valsts pamatbudžeta ieņēmumos. Savukārt, finanšu plūsma starp finansējuma saņēmēju un sadarbības partneri ir sadarbības līguma jautājums un attiecīgi nav iekļaujams 4.3.3.3. pasākumu regulējošajos MK noteikumos.
	Noteikumu konsolidētā versija
30.3.6. šo noteikumu 30.3.5. apakšpunktā minēto atgūto finanšu atbalstu var izmantot šo noteikumu 13.1. apakšpunktā minētās atbalstāmās darbības īstenošanai, veicot atgūtā un atkārtoti izmantotā finanšu atbalsta uzskaiti. Atgūto finanšu atbalstu, kas nav atkārtoti izmantots šo noteikumu 13.1. apakšpunktā minētās atbalstāmās darbības īstenošanai, atmaksā finansējuma saņēmējam.



